Presedintele Comisiei parlamentare comune pentru controlul activitatii SRI, Georgian Pop, a declarat marti ca respecta decizia fostului director al SRI, George Maior, de a demisiona din functie si a adaugat ca acesta era nemultumit de vidul legislativ care s-a produs in urma respingerii de catre CCR a celor "trei legi ale securitatii".
"Am vorbit cu domnul director Maior, demisia este un act unilateral, reflecta vointa domniei sale de a lua aceasta decizie. Din discutiile pe care le-am avut am inteles ca domnia sa traverseaza o perioada de nemultumire legata de vidul legislativ la care a dus respingerea celor trei legi ale securitatii.
Exista nemultumiri la nivelul SRI in legatura cu acest subiect. Pe de alta parte, pot spune ca sub conducerea domnului Maior SRI a intrat intr-un proces de reformare institutionala", a spus Pop.
El a adaugat ca, din discutiile pe care le-a avut anterior cu George Maior, acesta nu a atins subiectul demisiei. "Sunt un gest si o vointa pe care le respect", a incheiat Georgian Pop.
Directorul Serviciului Roman de Informatii, George Maior, si-a inaintat marti demisia de la conducerea SRI presedintelui Klaus Iohannis, a anuntat Administratia Prezidentiala. Potrivit sursei citate, presedintele a acceptat demisia lui George Maior.
Anterior, Curtea Constitutionala a Romaniei (CCR) a decis pe 21 ianuarie ca este neconstitutionala Legea privind securitatea cibernetica, cunoscuta si sub numele de Big Brother, unul dintre motive fiind lipsa avizului CSAT.